recursal/SuperWikiNEXT-32B huggingface dataset:
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Humerana|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கியூமெரானா கியூமெராலிசு** (*Humerana humeralis*) என்பது *இராணிடே* குடும்பத்தைச் சேர்ந்த ஒரு தவளை சிற்றினம் ஆகும். இது வங்காளதேசம், இந்தியா, மியான்மர், நேபாளம் மற்றும் பூட்டானில் காணப்படுகிறது. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும். இது வாழிட இழப்பால் அச்சுறுத்தப்படுகிறது .

மேற்கோள்கள்
-----------

1. 1 2  van Dijk, P.P.; Wogan, G.; Dutta, S.; Ohler, A.; Kumar Shrestha, T.; Asmat, G. (2016). "*Humerana humeralis*". *IUCN Red List of Threatened Species* **2004**: e.T58621A86537465. doi:10.2305/IUCN.UK.2004.RLTS.T58621A11813541.en. .
2. 1 2  Frost, Darrel R. (2013). "*Humerana humeralis* (Boulenger, 1887)". *Amphibian Species of the World 5.6, an Online Reference*. American Museum of Natural History. பார்க்கப்பட்ட நாள் 22 June 2013.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3005949
* விக்கியினங்கள்: Humerana humeralis
* AmphibiaWeb: 5057
* AoI: 306
* ASW: Humerana-humeralis
* BOLD: 769622
* EoL: 1018924
* GBIF: 2426849
* iNaturalist: 65542
* ITIS: 774989
* IUCN: 58621
* என்.சி.பி.ஐ: 1569961

 |
**பிலிப்பீன்சு முள்ளம்பன்றி** *(Philippine porcupine*) அல்லது **பலவான் முள்ளம்பன்றி** (***கைசுட்ரிக்சு புமிலா***) என்பது பிலிப்பீன்சில் உள்ள பலவான் தீவில் கிசுடிரிசிடே (பழைய உலக முள்ளம்பன்றிகள்) குடும்பத்தினைச் சார்ந்த கொறிணி ஆகும். இது அகணிய உயிரியாகும். இது உள்நாட்டில் *துரியன்* அல்லது *லேண்டக்* என்று அழைக்கப்படுகிறது.

விளக்கம்
--------

வெளிப்படையாக, இதன் எண்ணிக்கை நிலையானது. ஆனால் இது தென்னந்தோப்புகளில் தீங்குயிரிகள், என விவசாயிகளால் துன்புறுத்தப்படுவதாகக் கூறப்படுகிறது. உள்நாட்டில் அசாதாரணமானது. மலைகள் மற்றும் தாழ் நிலங்களில் முதன்மை மற்றும் இரண்டாம் நிலை காடுகளில் இச்சிற்றினம் காணப்படுகின்றது. இந்த சிற்றினம் குகைகளிலும் வாழ்கிறது. ஆனால் பொதுவாக மரங்களின் அடியில் அல்லது பாறை பிளவுகளில் காணப்படுகிறது. இது பலவான் விலங்கின பகுதியில் மட்டுமே காணப்படும் அகணிய உயிரி. இது புசுங்கா, கலாய்ட் மற்றும் கொரோன் தீவுகளிலும், புவேர்ட்டோ பிரின்செசா நிலத்தடி நதி தேசிய பூங்கா மற்றும் எல் நிடோவின் வனப்பகுதிகளிலும் உள்ள பிரதான நிலப்பரப்பில் பதிவு செய்யப்பட்டுள்ளது.

இந்த பாலூட்டிக்கு இயற்கை எதிரிகள் எதுவும் இல்லை. முள்ளெலும்புகளின் வெளிப்புற உறை இதன் பாதுகாப்பு அமைப்பாகச் செயல்படுகிறது. இதன் உடல் நீளம் சுமார் 42–93 cm (1.38–3.05 அடி) ஆகும். வாலில் நீளம் சுமார் 2.5–19 cm (0.98–7.48 அங்) ஆகும். இதனுடைய உடல் எடை 3.8–5.4 kg (8.4–11.9 lb) வரை உள்ளது.

மேற்கோள்கள்
-----------

1. ↑  Clayton, E. (2018). "*Hystrix pumila*". *IUCN Red List of Threatened Species* **2018**: e.T10753A22231557. doi:10.2305/IUCN.UK.2018-1.RLTS.T10753A22231557.en.. பார்த்த நாள்: 14 November 2021.

மேலும் படிக்க
-------------

விக்கிமீடியா பொதுவகத்தில்,  
 ***Hystrix pumila***   
என்பதில் ஊடகங்கள் உள்ளன. 

* Woods, C. A.; Kilpatrick, C. W. (2005), "Hystricognathi", in Wilson, D. E.; Reeder, D. M. (eds.), *Mammal Species of the World: a Taxonomic and Geographic Reference* (3rd ed.), Baltimore: Johns Hopkins University Press, pp. 1538–1600, ISBN 0-8018-8221-4

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1767321
* விக்கியினங்கள்: Hystrix pumila
* BioLib: 36965
* EoL: 999282
* GBIF: 5219889
* iNaturalist: 44176
* IRMNG: 10226626
* ITIS: 584686
* IUCN: 10753
* MSW: 13400063

 |
**செஞ்சி கமலக்கண்ணியம்மன்** ( Kamalakkanniyamman Temple, Gingee) இந்தியாவின் தமிழ்நாடு மாநிலம் விழுப்புரம் மாவட்டம், செஞ்சி வட்டத்தில் செஞ்சி கோட்டை செல்லும் வழியில் கமலக்கண்ணியம்மன் கோயில் உள்ளது.வருடா வருடம் சித்திரை வளர்பிறை திங்கள் தொடங்கி ஒன்பதாம் நாள் தேர் பவனி என பத்து நாட்கள் இங்கு திருவிழா நடக்கும்

சிலையமைப்பு
-----------

வலதுகையில் சக்கரமும் இடதுகையில் சங்கும் ஏந்தி, நின்ற கோலத்தில் முழு உருவ கற்சிலை உள்ளது.

கோயில் அமைப்பு
--------------

நாற்சதுர சிறுமண்டபக் கோயில் ஒன்று இங்கு அமைந்துள்ளது. இக்கோயில் கருங்கல் மற்றும் சிமெண்டால் உருவாக்கப்பட்டுள்ளது. கோயில் எதிரில் எருமைத்தலை வடிவில் ஒரு கற்சிலை பலிபீடமாக அமைக்கப்பட்டுள்ளது.

வழிபடுவோர்
----------

செஞ்சிப் பகுதி மக்கள் மட்டுமின்றி, செஞசி கோட்டையைக் காணவரும் வெளியூர், வெளிநாட்டு மக்களும் இவ்வம்மனை வழிபட்டுச் செல்கின்றனர். நெல்லை மாவட்டத்திலும் ஒரு கமலக்கண்ணியம்மன் கோயில் அமைக்கப்பட்டு வழிபடப்படுகிறது.

மேற்கோள்கள்
-----------

1. ↑  "செஞ்சிக்கோட்டை:கமலக்கண்ணியம்மன் கோயில் சித்திரைத் திருவிழா கொடியேற்றம்". தினமணி.. பார்த்த நாள்: 21 January 2024.
2. ↑  தினத்தந்தி (2022-05-02), "செஞ்சிக்கோட்டை கமலக்கண்ணி அம்மன் கோவில் திருவிழா கொடியேற்றத்துடன் தொடங்கியது", *www.dailythanthi.com*, பார்க்கப்பட்ட நாள் 2024-01-21
**காரம் ஆதிநாராயணப்பெருமாள் குளக்கரை கல்யாண விக்னேஸ்வரர் கோயில்** தமிழ்நாட்டில் திருவண்ணாமலை மாவட்டம், காரம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஆதிநாராயணபெருமாள், ஸ்ரீதேவி பூதேவி சன்னதிகளும், காரீஸ்வரர், விநாயகர், முருகர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மார்கழி மாதம் தனூர் மாதம் முக்கிய திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Dremomys|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**பெர்னி நீண்ட மூக்கு அணில்** (Perny's long-nosed squirrel-*திரெமோமிசு பெர்னீ*) என்பது சைலூரிடே குடும்பத்தில் உள்ள கொறிணிச் சிற்றினம் ஆகும். இது வடகிழக்கு இந்தியா, தெற்கு மற்றும் மத்திய சீனா, வடக்கு மியான்மர், வடக்கு வியட்நாம் மற்றும் தைவான் ஆகிய நாடுகளில் காணப்படுகிறது. இது ஆரஞ்சு ஆரஞ்சு வயிற்று இமயமலை அணிலை (திரெமோமிசு லோக்ரியா) விட நீண்ட மூக்கைக் கொண்டுள்ளது. ஆனால் கன்னத்திலும் வாலிலும் சிவப்பு நிறம் இல்லை.

மேற்கோள்கள்
-----------

1. 1 2  Lunde, D.; Molur, S. (2016). "*Dremomys pernyi*". *IUCN Red List of Threatened Species* **2016**: e.T6822A115084426.. பார்த்த நாள்: 3 March 2020.

* தோரிங்டன், ஆர். டபிள்யூ ஜூனியர் மற்றும் ஆர். எஸ். (2005). குடும்பம் சியுரிடே. பக். 754-818 இல் *உலகின் பாலூட்டி இனங்கள் ஒரு வகைபிரித்தல் மற்றும் புவியியல் குறிப்பு.* டி. இ. வில்சன் மற்றும் டி. எம். ஜான்ஸ் ஹாப்கின்ஸ் யுனிவர்சிட்டி பிரஸ், பால்டிமோர்.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q307778
* விக்கியினங்கள்: Dremomys pernyi
* BOLD: 899517
* EoL: 313050
* GBIF: 2437276
* iNaturalist: 46170
* IRMNG: 10605142
* ITIS: 632343
* IUCN: 6822
* MSW: 12400546
* என்.சி.பி.ஐ: 234634

 |
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Yuhina|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**யுகினா** (*Yuhina*) என்பது *சூசுடெரோபிடே* குடும்பத்தைச் சேர்ந்த வெள்ளை கண் பறவை பேரினமாகும்.

*யுகினா* பேரினமானது 1836ஆம் ஆண்டில் இங்கிலாந்து இயற்கையியலாளர் பிரையன் ஹொக்டன் கோட்ஜ்சன் என்பவரால் வரித் தொண்டை யுகினா சிற்றினத்தினை மாதிரி இனமாக கொண்டு அறிமுகப்படுத்தப்பட்டது. இதன் பேரினப் பெயர் நேபாளி மொழியிலிருந்து வந்தது. இந்தப் பேரினம் முன்பு *திமாலிடே* குடும்பத்தில் வைக்கப்பட்டது. மூலக்கூறு தொகுதி வரலாற்று ஆய்வுகளின் முடிவுகளின் அடிப்படையில் இது சூசுடெரோபிடேக்கு மாற்றப்பட்டது.

இந்த பேரினத்தில் பின்வரும் ஏழு சிற்றினங்கள் உள்ளன.

* கருப்பு கன்ன யுகினா (*யுகினா நிக்ரிமெண்டா*)
* தைவான் யுகினா (*யுகினா புருனெய்செப்சசு*)
* மீசை யுகினா (*யுகினா பிளாவிகோலிசு*)
* பர்மிய யுகினா (*யுகினா குமிலிசு*)
* வெண்பிடரி யுகினா (*யுசுனா பேக்கரி*)
* வரித் தொண்டை யுகினா (*யுகினா குலாரிசு*)
* செம்பழுப்பு குத யுகினா (*யுகினா ஆக்சுபிடாலிசு*)

வெண் வயிற்று எர்போர்னிசு (*எர்போர்னிசு சாந்தோலுகா*) முன்பு இந்த பேரினத்தின் கீழ் வகைப்படுத்தப்பட்டது. இதன் பொதுப் பெயர் "வெண்வயிற்று யுகினா" என்பதாகும்.

1. 1 2  Brian Houghton Hodgson (1836). "Notices of the ornithology of Nepal". *Asiatic Researches* **19**: 143–192 [165]. .
2. ↑  Cibois, Alice (2003). "Mitochondrial DNA Phylogeny of Babblers (Timaliidae)". *The Auk* **120** (1): 35–54. doi:10.1093/auk/120.1.35.
3. ↑  Moyle, R.G.; Filardi, C.E.; Smith, C.E.; Diamond, J. (2009). "Explosive Pleistocene diversification and hemispheric expansion of a 'great speciator'". *Proceedings of the National Academy of Sciences* **106** (6): 1863–1868. doi:10.1073/pnas.0809861105. பப்மெட்:19181851. Bibcode: 2009PNAS..106.1863M.
4. 1 2  Gill, Frank; Donsker, David; Rasmussen, Pamela, eds. (January 2021). "Sylviid babblers, parrotbills, white-eyes". *IOC World Bird List Version 11.1*. International Ornithologists' Union. பார்க்கப்பட்ட நாள் 17 June 2021.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Heleia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**மஞ்சள் வளைய வெள்ளை கண்ணி** (***கெலியா வாலேசி***) என்பது ஜோஸ்டெரோபிடே குடும்பத்தில் உள்ள ஒரு பறவை சிற்றினமாகும். இது சிறு சுண்டாத் தீவுகளில் காணப்படுகிறது.

இதன் இயற்கை வாழிவிடம் என்பது மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள் ஆகும்.

மேற்கோள்கள்
-----------

1. ↑  BirdLife International (2016). "*Heleia wallacei*". *IUCN Red List of Threatened Species* **2016**: e.T22714115A94402339. doi:10.2305/IUCN.UK.2016-3.RLTS.T22714115A94402339.en.. பார்த்த நாள்: 12 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2226217
* ADW: Zosterops\_wallacei
* BOLD: 119068
* ஈபேர்டு: ysweye1
* GBIF: 2489375
* iNaturalist: 17475
* IRMNG: 10219890
* ITIS: 563881
* Xeno-canto: Zosterops-wallacei

 |
**ஜோதிர்லதா கிரிஜா** (*Jothirlatha Girija*) இந்தியாவின் தமிழ்நாடு மாநிலத்தைச் சேர்ந்த ஓர் எழுத்தாளராவார். திண்டுக்கல்லை அடுத்துள்ள வத்தலகுண்டு நகரத்தில் 1935 ஆம் ஆண்டு மே மாதம் 27 ஆம் தேதியன்று இவர் பிறந்தார். ஜோதிர்லதா கிரிஜாவின் தந்தை பள்ளி ஆசிரியர். அவர் மூலம் இலக்கிய நூல்கள் ஜோதிர்லதா கிரிஜாவுக்கு அறிமுகம் ஆயின. தீவிர வாசிப்பு அனுபவத்தினால் எழுத்தார்வம் கைகூடியது. நடைமுறை வாழ்வில் பெண்கள் எதிர்கொள்ளும் சிக்கல்களை மையமாக வைத்து ஏராளமான சிறுகதைகள், புதினங்கள், குறும்புதினங்கள், கட்டுரைகள், நாடகங்கள், வசன கவிதைகள் எனப் பலவடிவங்களிலும் எழுதியுள்ளார். 70 ஆண்டுகளுக்கும் மேலாக எழுதி வரும் இவர் தனது படைப்புகளுக்காகப் பல்வேறு இலக்கியப் பரிசுகளையும் பெற்றுள்ளார்.

ஜோதிர்லதா கிரிஜா சென்னையில், அஞ்சல் துறையில் சுருக்கெழுத்தாளர் பணி சேர்ந்து தொடர்ந்து பணியாற்றி பதவி உயர்வு பெற்றார். நிறைய எழுத வேண்டும் என்பதற்காகவே விருப்ப ஓய்வு பெற்று எழுத்துப் பணியில் ஈடுபட்டார். திருமணம் செய்து கொள்ளவில்லை.

  

பள்ளிப் பருவத்தில் குழந்தை எழுத்தாளராக அறிமுகம் ஆனார். இவரது முதல் சிறுகதை 1950 ஆம் ஆண்டில் "ஜிங்லி" என்ற பத்திரிகையில் ரா. கி. ரங்கராஜன் அவர்களால் அறிமுகம் செய்யப்பட்டது. தொடர்ந்து கல்கண்டு, கண்ணன், பூஞ்சோலை ஆகிய இதழ்களில் இவரது ஆக்கங்கள் வெளிவந்தன. 1968 இல் ஆனந்த விகடனில் எழுதிய கலப்பு மணம் பற்றிய *அரியும் சிவனும் ஒண்ணு* என்ற சர்ச்சைக்குரிய குறும்புதினம் வாயிலாக பெரியோர்க்கான எழுத்தாளராக அறியப்பட்டார். தபால், தந்தி இலாகாவில் பணியாற்றி ஓய்வு பெற்றவர்.

‘நம் நாடு’ எனும் சிறுவர் புதினம் உக்ரைனிய மொழியில் மொழிபெயர்க்கப்பட்டு 1987 இல் மாஸ்கோவில் நடந்த இந்தியக் கலைவிழாவில் வெளியிடப்பெற்றது.

1975 இல் ஃபெமினாவில் ஆங்கிலத்தில் எழுத ஆரம்பித்தார். இவரது ஆக்கங்கள் டாக்டர் கிருஷ்ண ஸ்ரீநிவாஸ் நடத்தும் POET இதழில் தொடர்களாக வந்துள்ளன. விம்ன்ஸ் எரா, தி இந்து, துக்ளக், மற்றும் இணையத்தில் திண்ணையிலும் எழுதியுள்ளார்.

பரிசுகளும் விருதுகளும்
----------------------

* தினமணி கதிர் நாவல் போட்டியில் பரிசு
* கல்கி பொன்விழா வரலாற்று நாவல் போட்டியில் பரிசு
* லிலி தேவசிகாமணி அறக்கட்டளையின் சிறுகதைத் தொகுதிக்கான பரிசு
* அமுதசுரபி நாவல் போட்டி
* ராஜா சர் அண்ணாமலைச் செட்டியார் விருது
* திருப்பூர் கலை இலக்கியப் பேரவையின் சமுதாய நாவல் பரிசு
* தமிழக அரசின் மிகச் சிறந்த நாவலுக்கான பரிசு
* மன்னார்குடி, செங்கமலத் தாயார் கல்வி அறக்கட்டளை மகளிர் கல்லூரி என்ற சமூக அமைப்பு இவரை "2012 க்கான சிறந்த பன்முக எழுத்தாளராகத் தேர்ந்தெடுத்து பரிசும், விருதும் அளித்தது.
* கம்பன் கழகத்தின் சிவசங்கரி விருது

மேற்கோள்கள்
-----------

1. ↑  "எழுத்தாளர் ஜோதிர்லதா கிரிஜா காலமானார்". தினமலர்.. பார்த்த நாள்: 19 April 2024.
2. 1 2 3 4  "ஜோதிர்லதா கிரிஜா". *அரவிந்த்*. தென்றல். மே 2015. பார்க்கப்பட்ட நாள் 6 சூலை 2015.
3. 1 2  "மணிக்கொடி". திண்ணை. 5 சூலை 2015. பார்க்கப்பட்ட நாள் 6 சூலை 2015.
உயிரியல் மாணவர்கள் நியூசிலாந்தின் டோர்பேயில் உள்ள வைகே கடற்கரைக்கு களப்பயணம் மேற்கொண்டுள்ளனர்
**களப் பயணம்** (field trip) அல்லது **உல்லாசப் பயணம்** என்பது ஓர் குழுவினர் தங்களின் இயல்பான சூழலில் இருந்து விலகி ஓர் இடத்திற்குச் செல்லும் பயணமாகும்.

மாணவர்களுக்காக செய்யப்படும் போது, ஐக்கிய இராச்சியம், ஆஸ்திரேலியா, நியூசிலாந்து மற்றும் வங்கதேசத்தில் **பள்ளிப் பயணம்** என்றும், அயர்லாந்தில் பள்ளிச் சுற்றுலா என்றும் அழைக்கப்படுகிறது.

2022 ஆம் ஆண்டில் சீரற்ற கட்டுப்பாட்டு சோதனைத் தரவைப் பயன்படுத்தி நடத்திய ஆய்வில், கலாச்சார ரீதியாக வளப்படுத்தும் களப் பயணங்கள், மாணவர்கள் கலைகளில் அதிக ஆர்வம் காட்ட வழிவகுத்தது, வெவ்வேறு எண்ணங்களைக் கொண்ட மாணவர்களிடையே சகிப்புத்தன்மை வளரவும், கற்றல் வெளிப்பாடுகள் அதிகரிக்கவும் உதவியது தெரியவந்தது.

மீள்பார்வை
----------

களப் பயணத்தின் முக்கிய நோக்கம் ,கல்வி அவதானிப்பு,பரிசோதனை அல்லாத ஆராய்ச்சிக்காகவோ அல்லது ஆசிரியர்கள் மற்றும் மாணவர்கள் அவர்களது வகுப்பு தோழர்களுடன் முகாமிடுவது போன்ற அவர்களின் அன்றாட நடவடிக்கைகளுக்கு அப்பால் உள்ள அனுபவங்களை மாணவர்களுக்கு வழங்குவது ஆகும். இந்த ஆய்வின் நோக்கம், குறிப்பிட்ட விடயங்களை அதன் இயற்கையான நிலையில் அவதானித்து, மாதிரிகளைச் சேகரிப்பதாகும். வசதியான குழந்தைகள் ஏற்கனவே பள்ளிக்கு வெளியே இருக்கும் கலாச்சார நிறுவன சூழலை அனுபவித்திருக்கலாம், மேலும் களப்பயணங்கள், கலைகளில் ஒரே மாதிரியான கலாச்சார அனுபவங்களைப் பெறுவதற்கும் அதிக வசதியற்ற மற்றும் வசதி குறைந்த குழந்தைகளும் அவ்வாறான அனுபங்களைப் பெருவதற்கும் உதவு புரிகிறது.

களப் பயணங்கள் பெரும்பாலும் 3 படிநிலைகளில் செய்யப்படுகின்றன: தயாரிப்பு, செயல்பாடுகள் மற்றும் பின்தொடர்தல் செயல்பாடு. தயாரிப்பு என்பது மாணவர் மற்றும் ஆசிரியர் இருவருக்கும் பொருந்தும். ஆசிரியர்கள் பெரும்பாலும் பயணத்திற்கு முன் சேருமிடம் மற்றும் பாடப்பொருள் பற்றி அறிய நேரம் எடுத்துக்கொள்கிறார்கள். விரிவுரைகள், சுற்றுப்பயணங்கள், பணித்தாள்கள், நிகழ்படங்கள் மற்றும் ஆர்ப்பாட்டங்கள். தொடர்பணி நடவடிக்கைகள் பொதுவாகக் களப்பயணம் முடிந்தவுடன் வகுப்பறையில் நடக்கும் விவாதங்கள் ஆகியவை களப்பயணங்களில் நடக்கும் பரவலான செயல்பாடுகளாகும்.

மேலும் பார்க்கவும்
------------------

* பள்ளிப் பேருந்து

சான்றுகள்
---------

1. ↑  Erickson, Heidi H.; Watson, Angela R.; Greene, Jay P. (2022). "An Experimental Evaluation of Culturally Enriching Field Trips". *Journal of Human Resources*: 1020. doi:10.3368/jhr.1020-11242R1. பன்னாட்டுத் தர தொடர் எண்:0022-166X.
2. ↑  Greene, Jay P.; Kisida, Brian; Bowen, Daniel H. (2014). "The Educational Value of Field Trips". Research. *Education Next*. Vol. 14, no. 1. Hoover Institution. pp. 78–86. ISSN 1539-9672. பார்க்கப்பட்ட நாள் 4 May 2015.
3. ↑  Bitgood, Stephen (1989). Bitgood, Stephen. ed. "School Field Trips: An Overview". *Visitor Behavior* (Center for Social Design; Visitor Studies Association) **4** (2): 3–6. பன்னாட்டுத் தர தொடர் எண்:0892-4996. .
பீலிக்கான் ஸ்ரீ அங்காள பரமேஸ்வரி திருக்கோவில்

  

**ஸ்ரீ அங்காள பரமேஸ்வரி திருக்கோவில்** மியான்மர், யங்கோன் நகருக்கு அருகாமையிலுள்ள பீலிக்கன் கிராமத்தில் 1861 இல் நிறுவப்பட்ட பழமையான இந்து மதம் கோவில். அய்யர் கோவில் என்ற அழைப்புப் பெயர் உண்டு. அய்யர் கோவில் என்ற பெயர் தான் மியன்மார் வாழ் தமிழர்களுக்கும் பிற இனத்தவர்களுக்கும் அதிகம் தெரிந்த பெயர்.

வரலாறு
------

ஸ்ரீ அங்காள பரமேஸ்வரி திருக்கோவில் கள்ளர் மரபை சேர்ந்த *விரையா மழவராயர்* என்பவரால் நிறுவப்பட்டது. கோயில் திருவிழாவின் பொது தேவஸ்தான ஸ்தாபகர் "மழவராயர்" குடும்பத்திற்கு மரியாதை செய்யப்படுகின்றது.

வயல் வெளிகள் சூழ்ந்த இக்கிராமத்தில் சுமார் 20 தமிழ்க் குடும்பங்கள் மட்டும் வாழ்கின்றனர் என்றாலும், இத்தலத்தின் புகழும் பெருமையும் நாடுதழுவிய அளவில் பரவியது.

திருவிழாக்கள்
-------------

இத்தலங்களில் உள்ள அன்னை அங்காள பரமேஸ்வரின் தீமிதியும் பலிதமாகும் வேண்டுதலும் பிரசித்தம் என்றானதோடு, *ஐயா கோயில்* என்று பயபக்தியோடு அழைக்கப்பெறும் அரசோடு ஆலயங்கொண்டுள்ள ஸ்ரீ முனீஸ்வரர் சுவாமிகள் அருள்பாலிக்கிறார்.

மார்ச் – ஏப்ரல் மாதங்களில் வரும் பங்குனி உத்தரத்தோடு பத்து நாள் உற்சவம் இந்தக் கோவிலில் நடை பெறுகிறது.

தமிழகத்தில் உள்ள பீலிக்கான் அங்காள ஈஸ்வரி கோயில்
------------------------------------------------

பர்மா அகதிகள் கால் நடையாகச் சென்று தமிழ் நாட்டில் தஞ்சம் புகுந்தனர். பலர் இந்தக் கோவில் மண்ணைச் சிறிய பொட்டலம் கட்டி எடுத்துச் சென்றனர். இந்த மண்ணை அடிக்கல் குழியில் போட்டுப் புதிய கோவில்களை தமிழ் நாட்டில் அமைத்தார்கள். அங்காள பரமேஸ்வரி முனீஸ்வரர் ஆலயங்கள் பாடிய நல்லூர், தஞ்சாவூர், என்னூர், வையாபாடி ஆகிய கிராமங்களில் பர்மாவில் இருந்து கொண்டு வரப்பட்ட மண்ணை வைத்துக் கட்டப்பட்டுள்ளன.

சென்னை, எண்ணூர் பர்மா நகரில் உள்ள பீலிக்கான் முனீஸ்வரர் – அங்காள ஈஸ்வரி கோயில்.

சென்னை, வியாசர்பாடி, பக்தவச்சலம் நகரில் அமைந்துள்ள அருள்மிகு பீலிக்கான் முனிஸ்வரர் அங்காள ஈஸ்வரி காளியம்மன் திருக்கோயில்.

சென்னை, எண்ணூர் அன்னை சிவகாமி நகர் பீலிக்கான் அங்காள ஈஸ்வரி கோயில்.

இராமநாதபுரம், தெற்கு கொட்டகை கிராமத்தில் உள்ள பர்மா பீலிக்கான் அங்காள ஈஸ்வரி கோயில்.

மேற்கோள்கள்
-----------

1. ↑  "மியான்மர் பீலிக்கனின் ஸ்ரீ அங்காள பரமேஸ்வரி ஆலயம்!". *tamil.oneindia*. 2011-04-12. .
2. ↑  "Confucius, Burma Patriya Ariya Thagavalgal". .
3. ↑  "பர்மாவில் தமிழ் இந்துக் கோவில்கள்". .
4. ↑  "வணங்கிய கோயில்கள்". .
5. ↑  "மியான்மர் பீலிக்கனின் ஸ்ரீ அங்காள பரமேஸ்வரி ஆலயம்". *ஜோதிடவீணை*. !.
6. ↑  "தீமிதி திருவிழா". *திணமணி*. .
7. ↑  "தீமிதி திருவிழாவில் தமிழர் பண்பாட்டு கலை நிகழ்ச்சி". *Naamtamilar*. .
8. ↑  "தீமிதி திருவிழாவில் தமிழர் பண்பாட்டு கலை நிகழ்ச்சி". *தினமணி*. .
9. ↑  "மாட்டு வண்டிப் பந்தயம்". *தினதந்தி*. .
***ஆரைக் கீரை, நீர் ஆவாரை, சதுரப்பன்னி*** என்ற பெயர்களில் அழைக்கப்படுவது ஒரு மூலிகைத் தாவரம் ஆகும். இது நடு மற்றும் தெற்கு ஐரோப்பா, காகசியா, மேற்கு சைபீரியா, ஆப்கானிஸ்தான், தென்மேற்கு இந்தியா, சீனா, ஜப்பான், வியட்நாம் ஆகிய நாடுகளில் இயற்கையாகக் காணப்படும் ஒரு மூலிகைத் தாவரமாகும். இருப்பினும் இது அமெரிக்காவின் சில பகுதிகளில் களையாகக் கருதப்படுகிறது, அங்கு இது 100 ஆண்டுகளுக்கும் மேலாக வடகிழக்கில் நன்கு நிலைபெற்றுள்ளது.

விளக்கம்
--------

நான்கு திசைகளில் நான்கு விரிந்த மிகச் சிறிய இலைகள் இதன் அடையாளமாக உள்ளன. நீர் சூழ்ந்த ஆழமான பகுதிகளில் மிதப்பதாகவும், ஆழமற்ற நீரில் அல்லது தரையில் நிமிர்ந்ததாகவும் இதன் இலைகள் காணப்படும். இதன் சிற்றிலைகள் முக்கோண வடிவிலானதாக இருக்கும். இலையின் ஒரு முனை தண்டுடன் இணைக்கபட்டிருக்கும். இதன் சிற்றிலைகள் 3/4 நீளம் கொண்டதாகவும், பளபளப்பானதாகவும் இருக்கும். இலைக்காம்புகள் 8" நீளம் கொண்டதாக இருக்கும். ஸ்போரோகார்ப் (ஃபெர்ன்ஸ்) நீள்வட்டமானதாகவும், 3/16" நீளமானதாகவும், அடர் பழுப்பானதாகவும், தண்டுகளில் 3/4" நீளம், இலைக்காம்புகளின் அடிப்பகுதியில் இணைக்கப்பட்டிருக்கும். []

பயன்கள்
-------

சில இடங்களில் இது 3000 ஆண்டுகளுக்கும் மேலாக உணவாகப் பயன்படுத்தப்படுகிறது. இந்த தாவரம் அழற்சி எதிர்ப்பு, டையூரிடிக், நீக்கம், காய்ச்சலடக்கி, குளிர்பதனூட்டி என்று பயன்படுத்தப்படுகிறது. இது பாம்புக் கடிக்கு சிகிச்சையளிக்கப் பயன்படுகிறது மற்றும் புண்களுக்கு பயன்படுத்தப்படுகிறது.[][]

சாகுபடி
-------

இந்த தாவரத்துக்கு இலகுவான

(மணல்) மற்றும் நடுத்தர (களிமண்) அளவிலான மண் ஏற்றது. இது அரை நிழலில் (தாவர நிழலில்) அல்லது நிழல் இல்லாத இடங்களிலும் வளரக்கூடியது. இதற்கு ஈரமான மண் தேவைப்படும். மேலும் தண்ணீரிலும் வளரக்கூடியது.

*ஆரைக் கீரையை* ஈரமான, நீர் நிறைந்த தொட்டியில் வளர்க்கலாம். தொட்டியில் இதன் இலைகள் பாதி மூழ்கியோ, நீரிலிருந்து வெளிவந்தோ காணப்படும்.

மேற்கோள்கள்
-----------



1. ↑  "Non-indigenous Aquatic species". Archived from the original on 2012-02-07. பார்க்கப்பட்ட நாள் 2017-09-04.
2. ↑  Plants For a Future
3. ↑  Plants For a Future
**மீரா** (*Meera (poet*)) இந்தியாவின் தமிழ்நாடு மாநிலத்தைச் சேர்ந்த ஒரு கவிஞராவார். மீராவின் இயற்பெயர் மீ. இராசேந்திரன் என்பதாகும். 1938 ஆம் ஆண்டு அக்டோபர் மாதம் 10 ஆம் தேதியன்று மீனாட்சிசுந்தரம் - இலட்சுமி அம்மாள் இணையருக்கு மகனாக இவர் பிறந்தார். சிவகங்கையில் பிறந்து வளர்ந்து, பள்ளிப் படிப்பு முதல் கல்லூரி படிப்பு வரை படித்து முடித்தார். மதுரை தியாகராசர் கல்லூரியில் தமிழ் முதுகலை பட்டம் படித்தார். தான் படித்த கல்லூரியான மன்னர்துரைசிங்கம் கல்லூரியிலேயே தமிழ்பேராசிரியராக வேலைக்குச் சேர்ந்தார். மகாகவி பாரதியாருக்கு நூற்றாண்டு விழா சிவகங்கையில் பத்துநாள்கள் கொண்டாடினார். தமிழ்ப் புதுக்கவிஞரான இவர் அன்னம் - அகரம் பதிப்பகத்தை நிறுவி நடத்தினார். ஒரு பதிப்பாளராகவும், இலக்கிய இயக்கமாக தன் பதிப்பகத்தை நடத்தியவர் என்பதற்காகவும் நினைவுகூரப்படுகிறார்.

படைப்புகள்
----------

### திறனாய்வு

1. மண்ணியல் சிறுதேர்-ஒருமதிப்பீடு

### கவிதை

1. மீ.இராசேந்திரன் கவிதைகள்
2. மூன்றும் ஆறும்
3. மன்னர் நினைவில்
4. கனவுகள்+கற்பனைகள்= காகிதங்கள்
5. ஊசிகள்
6. கோடையும் வசந்தமும்
7. குக்கூ

### கட்டுரைகள்

1. வா இந்தப் பக்கம்

1. எதிர்காலத் தமிழ்க்கவிதை
2. மீரா கட்டுரைகள்

### முன்னுரைகள்

1. முகவரிகள்

### கலந்துரையாடல்

1. கவிதை ஒரு கலந்துரையாடல் - மீராவும் பாலாவும்

### தொகுத்தவை

1. தேன்சுவை (மீரா, அப்துல்ரகுமான் உள்ளிட்டவர்களின் மரபுக் கவிதைகள்)
2. பாரதியம் (கவிதைகள்)
3. பாரதியம் (கட்டுரைகள்)
4. சுயம்வரம் (கதை, கட்டுரை, கவிதை ஆகியவற்றின் கதம்பம்)

### நடத்திய இதழ்கள்

1. அன்னம் விடு தூது
2. கவி

சிறப்புகள்
----------

* தமிழ் வளர்ச்சிக் கழகப் பரிசு
* பாவேந்தர் விருது
* சிற்பி இலக்கிய விருது
* தமிழ்ச் சான்றோர் பேரவை விருது
**ஜெயராஜ்** என்பவர் தமிழக ஓவியர்களுள் ஒருவர். இவர் 400க்கும் மேற்பட்ட எழுத்தாளர்களின் படைப்புகளுக்கு ஓவியங்களை வரைந்துள்ளார். அட்டைப்பட ஓவியங்கள், படைப்புகளுக்கான ஓவியங்கள், சித்திரக்கதை போன்ற துறைகளிலும், திரைப்படங்களுக்கு ஆடை வடிவமைப்பாளராகவும் பணியாற்றியுள்ளார். சிற்பி என்ற கையெழுத்துப் பத்திரிக்கையை நண்பர்களுடன் சேர்ந்து நடத்தியுள்ளார்.

ஓவியச் சக்ரவர்த்தி, ஓவியச் செம்மல் ஆகிய பட்டங்களைப் பெற்றுள்ளார். இவர் வரைந்த ஓவியங்கள் ஒரு கட்டத்தில் 47 பத்திரிக்கைகளில் வந்துள்ளன.

வாழ்க்கை வரலாறு
---------------

அமெரிக்கன் கல்லூரியில் படித்தார். கல்லூரியில் படிக்கும் பொழுதே அவருடைய ஓவியங்கள் வருட இதழ்களில் வெளிவந்துள்ளன. ஜெயராஜ் 1962 இல் ரெஜினா என்பவரைத் திருமணம் செய்து கொண்டார். இத்தம்பதிகளுக்கு ஹில்டா, டிஸ்னி என குழந்தைகள் உள்ளனர்.

படைப்புகள்
----------

இவரது கோட்டோவியம் 1958 அக்டோபர் 10 இல் குமுதத்தில் வெளியானது.

தமிழ்நாடு பாட நூல்கள், ஓரியண்ட் லாங்மென், ஆக்ஸ்ஃபோர்டு யூனிவர்சிட்டி, அறிவொளி இயக்கம், குடும்பக் கட்டுப்பாடு, எய்ட்ஸ் விழிப்பணர்வு, சாம்பா பப்ளிகேஷன்ஸ் பாட நூல்கள், ஒய்.ஆர்.ஜி.கேர் போன்றவற்றிக்கு ஓவியங்களை வரைந்துள்ளார். அகிலன், லட்சுமி, கவிஞர் கண்ணதாசன், கலைஞர் கருணாநிதி, சுஜாதா, சிவசங்கரி, புஷ்பா தங்கதுரை, இந்துமதி, சுபா, பட்டுக்கோட்டை பிரபாகர், ராஜேந்திரகுமார் போன்ற எழுத்தாளர்களின் படைப்புகளுக்கு ஓவியங்கள் வரைந்துள்ளார்.

குழந்தைகளுக்கான ஆக்ஸ்போர்ட் அகராதிக்கு ஓவியம் வரைந்து தந்துள்ளார். எழுத்தாளர் சுஜாதாவின் கதையில் நடுவானம் என்ற சித்திரக்கதை வரைந்துள்ளார்.

திரைத்துறை
----------

இவர் தமிழ்த் திரைப்படங்களில் துறையில் ஆடை வடிவமைப்பாளராக பணியாற்றியுள்ளார்.

* நெஞ்சத்தை கிள்ளாதே (1980)
* ஜானி

விருதுகள்
---------

* கலைஞரின் முரசொலி அறக்கட்டளை பொற்கிழி தந்துள்ளது.
* ஓவியச் சக்கரவர்த்தி பட்டம் - தூத்துக்குடி.
* மலேசியாவில் தூரிகை மன்னன் பட்டம்
* விஜிபி விருது, வாஷிங்டன் டி.சி.யில் ஓவியச் செம்மல் பட்டம்
* சீதாப்பாட்டி- அப்புசாமி அறக்கட்டளை விருது

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. ↑  நாம்தான், நாம் இருக்கும் இடம்தான் கடவுள்!’’ - ஓவியர் ஜெயராஜ் விகடன்
2. ↑  ஜெ 60 - நா.கதிர்வேலன்- குங்குமம் - 30 நவம்பர் 2018
3. ↑  ஓவியர் ஜெயராஜ் நேர்காணல் - அரவிந்த் சுவாமிநாதன். தென்றல் இதழ் - செப்டம்பர் 2011
அலெசான்றோ வோல்ட்டா
**அலெசான்றோ வோல்ட்டா** அல்லது **அலிசாண்ட்ரோ வோல்ட்டா**(Alessandro Volta: 1745-1827)இத்தாலிய இயற்பியலாளர். மின்துறை என்று ஒரு துறை உண்டாவதற்கே வழிகோலிய முன்னோடி அறிவியல் அறிஞர்களில் ஒருவர். 1800 களில் முதல் மின்கலத்தை உருவாக்கியவர். மீத்தேன் வாயுவைக் கண்டறிந்தவர். இவர் இத்தாலி நாட்டில் லொம்பார்டி என்னும் மாவட்டத்திலே உள்ள கோமோ என்னும் ஊரில் பிப்ரவரி 18, 1745ல் பிறந்தார். மின் ஆற்றல் மற்றும் மின் விசையைப்பற்றி ஆய்வு செய்ய மிகவும் ஆர்வமுடன் இருந்தார். இவ்வார்வத்தின் காரணமாகவே இவர் இலத்தீன் மொழியில் தம் மின் கண்டுபிடிப்பைப்பற்றி ஒரு கவிதையே எழுதிவிட்டார். இன்று அன்றாடம் பேச்சு வழக்கில் கூறப்படும் 110 வோல்ட்டு மின் அழுத்தம், 230 வோல்ட்டு மின் அழுத்தம், என்பதில் உள்ள வோல்ட்டு என்னும் மின் அழுத்த அலகானது இவருடைய பங்களிப்பைப் பெருமை செய்யவும், நினைவு கூறவுமே அமைக்கப்பட்டது. இதனாலேயே மின் அழுத்தத்தை அளக்கும் கருவியை வோல்ட்டளவி(*Voltmeter*) என்று அழைக்கின்றோம். மின்னழுத்தத்தை வோல்ட்டழுத்தம் என்றும் குறிக்கப்பெறும்.

இவர் 1774ல் அரச கல்விக் கழகத்தில் இயற்பியல் பேராசிரியராக இருந்தார். 1775ல் மின் ஏற்பை உருவாக்கும் எலெக்டெரோஃவோரசு (*electrophorus*) என்னும் கருவியைக் கண்டுபிடித்தார். 1776-77களில் வளிமங்களின் (வாயுக்களின்) வேதியல் பண்புகளை ஆய்ந்துகொண்டு இருந்தபோது, மெத்தேன் என்னும் ஒரு வளிமத்தைக் கண்டுபிடித்தார். இது எரியக்கூடிய வளிமம். இவ்வளிமம் கரிமமும் நான்கு ஐதிரசன் அணுக்களும் சேர்ந்த கூட்டணுக்களாலான ஓர் அடிப்படையான ஒரு வளிமம்.

1800ல் இவருக்கும் லூயிகி கால்வானி என்னும் இன்னுமொரு பெரிய மின் அறிஞருக்கும் இடையே அறிவியல் சார்பாக கருத்து வேறுபாடுகள் இருந்தன. கால்வானி அவர்களின் கருத்துக்கு மாறாக, இவர் மின்கல அடுக்கு ஒன்றை செய்து காட்டினார். இதன் வழி தொடர்ந்து மின்னோட்டம் இருப்பதைக் காட்டினார்.

மேற்கோள்களும் குறிப்புகளும்
---------------------------

1. ↑  Giuliano Pancaldi, *"Volta: Science and culture in the age of enlightenment"*, Princeton University Press, 2003.
2. ↑  Alberto Gigli Berzolari, *"Volta's Teaching in Como and Pavia"*- Nuova voltiana
3. ↑   *அறிவியல் நாள்காட்டி*. அறிவியல் ஒளி இதழ். பிப்ரவரி 2013 இதழ். பக். 133.

| * பா
* உ
* தொ
அனைத்துலக முறை அலகுகளுக்குப் பெயரிடப்பட்ட அறிவியலாளர்கள் |
| --- |
| அடிப்படை அலகுகள் | 
* ஆந்த்ரே-மாரி ஆம்பியர்
* வில்லியம் தாம்சன்

 |
| வழிவந்த அலகுகள் | 
* என்றி பெக்கெரல்
* ஆன்டர்சு செல்சியசு
* சார்லசு-அகஸ்டின் டெ கூலும்
* மைக்கேல் பரடே
* லூயி ஹெரால்டு கிரே
* ஜோசப் ஹென்றி
* ஐன்ரிக் ஏர்ட்சு
* ஜேம்ஸ் பிரிஸ்காட் ஜூல்
* ஐசாக் நியூட்டன்
* ஜார்ஜ் ஓம்
* பிலைசு பாஸ்கல்
* வெர்னர் வொன் சீமன்சு
* ரோல்ப் மாக்சிமில்லன் சீவெர்ட்
* நிக்கோலா தெஸ்லா
* வோல்ட்டா
* ஜேம்ஸ் வாட்
* வில்கெம் எடுவர்டு வெபர்

 |
**கோடகநல்லூர் கைலாசநாதர் கோயில்** (Kailasanathar Temple, Kodaganallur) இந்தியாவின் தமிழ்நாடு மாநிலத்தின் திருநெல்வேலி மாவட்டம், கோடகநல்லூர் ஊராட்சிக்குட்பட்ட கோடகநல்லூரில் அமைந்துள்ள ஒரு சிவாலயம் ஆகும். இச்சிவாலயம் நவகைலாயங்களில் ஒன்றாகவும், செவ்வாய் தலமாகவும் கருதப்படுகிறது.

சன்னிதிகள்
----------

இச்சிவாலயத்தின் மூலவர் கைலாசநாதர், அம்மன் சிவகாமி அம்பாள். இருவருக்கும் தனித்தனி சன்னிதிகள் உள்ளன. தாமிரபரணி தீர்த்தம், வில்வமரம் தலவிருட்சம், காமிக ஆகமம் ஆகமம் என்பவை கோவிலின் சிறப்புகளாகும்.

கோயில் அமைப்பு
--------------

இக்கோயிலில் கைலாசநாதர், சிவகாமி அம்பாள் சன்னதிகளும், விநாயகர், முருகன், வள்ளி தெய்வானைஆனந்த கௌரி அம்பாள், நந்தி உபசன்னதிகளும் உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

காலை 6.00 மணி முதல் 12.00 மணி வரையும், மாலை 4.30 மணி முதல் இரவு 7.00 மணி வரையும் நடை திறக்கப்படுகிறது.

கோடகநல்லூர் கைலாசநாதர் கோயிலில் சிவாகம முறைப்படி இரண்டு காலப் பூசைகள் நடக்கின்றன. மாதாந்திர பிரதோசம், மார்கழி திருவாதிரை (டிசம்பர் – சனவரி), மகா சிவராத்திரி (பிப்ரவரி – மார்ச்) ஆகியவை முக்கிய திருவிழாவாக நடைபெறுகின்றன. நடைபெறுகிறது.

தமிழ்நாடு அரசு இணையதளம்
-----------------------

* Arulmigu Sivakamiyammai sameda Kailasanadhar Temple, Kodaganallur (Sevvai) பரணிடப்பட்டது 2016-09-29 at the வந்தவழி இயந்திரம்

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. ↑  "கோடகநல்லூர் கைலாசநாதர் கோயில்". தினமலர்.
2. ↑  "அருள்மிகு கைலாசநாதர் திருக்கோயில் கோடகநல்லூர்". திருநெல்வேலி மாவட்ட நிர்வாகம்.. பார்த்த நாள்: 18 April 2024.
3. ↑  "அருள்மிகு கைலாசநாதர் திருக்கோயில்". தினமலர்.. பார்த்த நாள்: 18 April 2024.

புற இணைப்புகள்
--------------

* GeoHack - கோடகநல்லூர் கைலாசநாதர் கோயில்

விக்கிமீடியா பொதுவகத்தில்,  
 ***கோடகநல்லூர் கைலாசநாதர் கோயில்***   
என்பதில் ஊடகங்கள் உள்ளன.
கங்கேலு நடனம்
**காங்கிலு** (*Kangilu*) அல்லது **கங்கீலு** (*Kangeelu* ) என்பது இந்தியாவின் கர்நாடக சமூகங்களுக்கு குறிப்பாக உடுப்பிபகுதி மக்களுக்கு முக்கியத்துவம் வாய்ந்த ஒரு பாரம்பரிய நாட்டுப்புற நடனம் ஆகும். இது மண்டல் சமூகத்தால் நிகழ்த்தப்படும் ஒரு ஆன்மீக நாட்டுப்புற நடன வடிவமாகும்.  முழு நிலவு நாளில் மட்டுமே நிகழ்த்தப்படும் இது நோய், தீய சக்திகள் மற்றும் பிற எதிர்மறை ஆற்றல்களைத் தவிர்ப்பதற்கும், அமைதி, நல்லிணக்கம் மற்றும் சமூக உணர்வை வளர்ப்பதற்கும் பயன்படுவதாக நம்பப்படுகிறது. கங்கேலு என்பது வெறும் நடனம் மட்டுமல்ல, ஐந்திற்கும் மேற்பட்ட உறுப்பினர்கள் ஒரே மாதிரியான உடைகளையும் ஒப்பனையையும் அணிந்து நடத்தும் ஒரு நடனச் செயலாகும்.

நடன வடிவம்
----------

துளு மொழியில் "காங்" என்றால் பாக்கு மரம் என்று பொருள்படும். அதற்கேற்ப நடனக் கலைஞர்களும் பாக்கு நாரால் செய்யப்பட்ட ஆடைகளை அணிந்து ஆடுவதால் இந்த நடனம் இப்பெயரைப் பெற்றுள்ளது. இந்த நடனம் துளுவ நாட்காட்டியின் (மார்ச் மாதத்தில்) மாய் மாதத்தின் முழுநிலவு நாளில் (பௌர்ணமி) நிகழ்த்தப்படுகிறது.

வேகமான மற்றும் விரைவான தாளங்கள், சக்திவாய்ந்த மற்றும் அழகான நடன அசைவுகள் மற்றும் படிகளுடன் குழு உறுப்பினர்களுடன் சரியான ஒத்திசைவு போன்ற அனைத்து நாட்டுப்புற நடனங்களிலும் இருக்கும் அதே தன்மையுடன் இதுவும் வியக்கத்தக்க நடன நிகழ்ச்சிகளில் ஒன்றாக இருந்து வருகிறது. காங்கிலு நடனத்திற்கு முன், நடனக்கலைஞர்கள் தங்கள் தெய்வமான கடகேஸ்வரி அல்லது துர்காவை வணங்கி, பின்னரே தலைப்பாகை அல்லது பாக்கு கீற்றுகளால் ஆன தலைக்கவசத்தையும் அணிகிறார்கள்

மேற்கோள்கள்
-----------

1. ↑  "About". *Tulunadu.jigsy.com*. பார்க்கப்பட்ட நாள் 21 September 2018.
2. 1 2  "Kangilu Dance Form of Udupi, Traditional Folk Dance of Udupi". *Udupilive.in*. பார்க்கப்பட்ட நாள் 21 September 2018.
3. ↑  "காங்கிலு நாலிகே".
**ஒரு பொருளின்** உருகுதன்மை என்பது வெப்பப்படுத்தும் போது உருகுதலுக்கு உள்ளாதலின் இலகுத்தன்மை அல்லது அப்பொருள் உருகுவதற்குத் தேவைப்படும் வெப்பத்தின் அளவு எனலாம். பற்றாசு போன்ற பற்றவைப்பில் பயன்படும் பொருள்கள் ஒப்பீட்டளவில் மிகக்குறைந்த வெப்பநிலையில் உருகும் தன்மை பெற்றவையாக இருப்பதால் இவை இரண்டு உலோகத்தன்மையுள்ள பொருள்களை ஒன்றோடு ஒன்று இணைப்பதற்குப் பயன்படுத்தப்படுகிறது. பற்றாசு போன்ற பொருள்கள் அது எந்த உலோகங்களை இணைப்பதற்காகப் பயன்படுத்தப்படுகிறதோ அவற்றை விட முன்னதாக உருகி விடுகிறது. மறுபுறத்தில், ஊது உலைகளின் உட்புறத்தில் உலை உள்பூச்சாகப் பயன்படுத்தப்படும் தீக்காப்பு செங்கற்கள் மிக அதிக வெப்பநிலையில் மட்டுமே உருகும் தன்மை உடையனவாக இருக்க வேண்டும். எனவே குறைந்த உருகுதன்மையைக் கொண்டிருக்கும். மிக அதிக வெப்பநிலையில் மட்டுமே உருகும் பொருட்கள் அனல் எதிர்ப்புப் பொருட்கள் என்று அழைக்கப்படுகின்றன.

அறிவியல் முறைகள்
----------------

சில கலவைகள் / பொருட்களின் உருகுந்தன்மையைக் கண்டறிய, 2 முறைகள் உள்ளன:

### வெப்ப சோதனை

உருகு தன்மையைத் தீர்மானிக்கப் பயன்படுத்தப்படும் பொதுவான சோதனை, மாறக்கூடிய வெப்ப மூலத்தைப் பயன்படுத்துவதும், தொடர்புடைய அளவுகளுடன் அதிகரிப்பதும் ஆகும்.

### சாம்பல் உருகுதன்மை சோதனை

நிலக்கரி பகுப்பாய்வின் பின்னணியில், நிலக்கரியின் எஞ்சிய நிலக்கரி சாம்பலின் உருகுதன்மை யைமதிப்புகள் பெரும்பாலும் குறிப்பிடப்படுகின்றன. ஒரு கூம்பு சாம்பல் மாதிரியின் வடிவியல் மாற்றங்களின் அடிப்படையில் அனுபவ முறையைப் பயன்படுத்தி மதிப்புகள் தீர்மானிக்கப்படுகின்றன. சாம்பலின் இணக்கத்தன்மையைக் கண்டிறிவது ஆர்வத்தைத தூண்டுவதாக உள்ளது, ஏனெனில் இது எரியும் போது உற்பத்தி செய்யப்படும் சாம்பற்கட்டி பொருளின் பண்புகளைத் தோராயமாக குறிக்கிறது.

குறிப்புகள்
-----------

1. ↑  Atkins, Tony; Escudier, Marcel (2013). *A dictionary of mechanical engineering* (1st ). Oxford: Oxford University Press. பன்னாட்டுத் தரப்புத்தக எண்:9780199587438. .
2. ↑  Riley, John T. (2007). *Routine coal and coke analysis : collection, interpretation, and use of analytical data* (Online-Ausg. ). West Conshohocken, PA: ASTM International. பக். 61-64. பன்னாட்டுத் தரப்புத்தக எண்:978-0-8031-4515-3. .
அக்டோபர் 6, 1979 இல் போப் இரண்டாம் ஜான் பால் உடனான அவரது தனிப்பட்ட சந்திப்பிலிருந்து குடியரசுத் தலைவர் ஜிம்மி கார்டரின் குறிப்புகள்.
**குறிப்பெடுத்தல்** (note taking) என்பது பல்வேறு ஆதாரங்கள் மற்றும் தளங்களில் இருந்து தகவல்களைப் பதிவு செய்யும் நடைமுறையாகும். குறிப்புகளை எடுத்துக்கொள்வதன் மூலம், எழுத்தாளர் தகவலின் சாரத்தைப் பதிவு செய்கிறார், எல்லாவற்றையும் நினைவுபடுத்துவதில் இருந்து விடுவிக்க இது உதவுகிறது.  ஒரு கூட்டத்தில் வாய்வழி விவாதம் அல்லது விரிவுரை (ஒரு சந்திப்பின் குறிப்புகள் பொதுவாக கூட்ட அறிக்கை என்று அழைக்கப்படும்) போன்ற சமயங்களின்போது இவ்வகையான குறிப்பெடுத்தல் மட்டுமே நிகழ்வின் ஒரே பதிவாக இருக்கலாம். எழுத்து மற்றும் எழுத்தறிவு வந்ததிலிருந்து, குறிப்புகள் பாரம்பரியமாக எப்போதும் கையால் எழுதப்பட்டன (பெரும்பாலும் குறிப்பேடுகளில் ), ஆனால் குறிப்பெடுத்தல் மென்பொருளின் அறிமுகம் குறிப்பெடுத்தலைச் சாத்தியமாகவும் பரவலாகவும் ஆக்கியுள்ளது. குறிப்பு எடுப்பது என்பது தனிப்பட்ட அறிவு மேலாண்மையில் ஒரு அடிப்படை திறன் ஆகும்.

வரலாறு
------

குறிப்பு எடுப்பது மனித வரலாறு மற்றும் அறிவியல் வளர்ச்சியின் ஒரு முக்கிய பகுதியாக இருந்து வருகிறது. மறுமலர்ச்சி மற்றும் நவீன காலத்தின் தொடக்கத்தில், மாணவர்கள் பள்ளிகள், கல்விக்கூடங்கள் மற்றும் பல்கலைக்கழகங்களில் குறிப்புகளை எடுக்கக் கற்றுக்கொண்டனர், அவர்கள் தங்கள் கற்றலை முடித்த பிறகு குறிப்புப் படைப்புகளைத் தயாரித்தனர்.   நவீன முறைக்கு முந்தைய காலங்களில், மக்கள் பல வகையான குறிப்பேடுகளைப் பயன்படுத்தினர், இதில், கணக்கியல் கழிவுப் புத்தகங்கள் மற்றும் பக்கக் குறிப்பு ஆகியவை பொதுவானவையாகும்.  தத்துவஞானி ஜான் லாக் ஒரு பிரபலமான அட்டவணையிடல் முறையை உருவாக்கி வெளியிட்டார்.

மேற்கோள்கள்
-----------

1. ↑  Makany, Tamas; Kemp, Jonathan; Dror, Itiel E. (2009). "Optimising the use of note-taking as an external cognitive aid for increasing learning". *British Journal of Educational Technology* **40** (4): 619–635. doi:10.1111/j.1467-8535.2008.00906.x. .
2. ↑  Eddy, Matthew Daniel (2018). "The Nature of Notebooks: How Enlightenment Schoolchildren Transformed the Tabula Rasa". *Journal of British Studies* **57** (2): 275–307. doi:10.1017/jbr.2017.239. .
3. ↑  Eddy, Matthew Daniel (2016). "The Interactive Notebook: How Students Learned to Keep Notes during the Scottish Enlightenment". *Book History* **19**: 87–131. doi:10.1353/bh.2016.0002. .
4. ↑  Commonplace Books. Harvard University Library Open Collections Program.
5. ↑  Gingerich, Owen (2004-03-01). *The Book Nobody Read: Chasing the Revolutions of Nicolaus Copernicus*. Walker Books. பன்னாட்டுத் தரப்புத்தக எண்:978-0802714152. .
6. ↑  Locke, John (1706). *A new method of making common-place-books*. London: Printed for J. Greenwood, Bookseller, at the end of Cornhil, next Stocks-Market. இணையக் கணினி நூலக மையம்:3173495. .
பாரி தாக்குதல், தொடக்க அமைப்பு

**பாரி தாக்குதல்** (*Barry Attack*) சதுரங்க விளையாட்டில் விளையாடப்படும் ஒரு வழக்கத்திற்கு மாறான திறப்பு முறையாகும். வெள்ளைக் காய்களுடன் விளையாடுபவர் முன்னெடுக்கும் இத்திறப்பு பின்வரும் நகர்வுகளுடன் தொடங்குகிறது.

1.d4 Nf6 2.Nf3 g6 3.Nc3 d5 4.Bf4. கருப்பு நிறக் காய்களுடன் விளையாடுபவர் வழக்கமாக 4...Bg7 என்ற நகர்வை விளையாடுவார். இதனால் 5.e3 0-0 6.Be2; என ஆட்டம் தொடரும். இருப்பினும் வெள்ளை 5.Qd2 என்று விளையாடி டார்சான் தாக்குதல் முறையிலும் ஆட்டத்தை தொடரலாம். 

பாரி தாக்குதல் திறப்பு, சதுரங்க விளையாட்டில் விளையாடப்படும் ராணியின் சிப்பாய் திறப்பு வகை ஆட்டமாகும். இத்திறப்புக்கு கருப்பு காய்களுடன் விளையாடுபவர் ராசாவின் இந்தியத் தடுப்பாட்டம், கிழக்கு இந்தியத் தடுப்பாட்டம்,பிர்க் தடுப்பாட்டம் போன்ற திறப்பு வகை ஆட்டங்களால் எதிர் கொள்ளுவார். குறிப்பாக நியாசு முர்செட்டு, மார்க்கு எப்தென், ஆரோன் சம்மர்சிகேல் போன்ற கிராண்டுமாசுட்டர்கள் இத்திறப்புடன் விளையாட்டைத் தொடங்கி ஆடுவார்கள். பாரி தாக்குதல் மற்றும் தொடர்புடைய 150 தாக்குதல் இரண்டையும் ஆய்வு செய்து கொல்லும் சதுரங்கத் திறப்பு என்ற புத்தகத்தை ஆரோன் சம்மர்சிகேல் எழுதினார்.

பாரி தாக்குதலின் செயல்திறன் இதன் ஆதரவாளர்கள் மற்றும் எதிர்ப்பாளர்களால் விரிவாக பகுப்பாய்வு செய்யப்பட்டு விவாதிக்கப்பட்டது. இத்திறப்பில் பொதுவாக வெள்ளைக் காய் ஆட்டக்காரர் , ராசா பக்கத்தில் ஆக்ரோசமான தாக்குதலை நடத்துவார். பல நேரங்களில் ஒரு இறுதிமுற்றுகையை அமைப்பதற்காக வெள்ளையின் ஒன்று அல்லது அதற்கு மேற்பட்ட காய்களை தியாகம் செய்வதும் நிகழ்கிறது. 1991 ஆம் ஆண்டு வியன்னாவில் நடைபெற்ற கிராண்டுமாசுட்டர் பாவெல் பிளாட்னி–மார்ட்டின் ஃபெட்டே இடையே நடைபெற்ற போட்டியை இந்த திறப்பாட்ட வகைக்கு எடுத்துக்காட்டாக கொள்ளலாம். இந்த ஆட்டத்தில் பிளாட்னி தனது எதிராளியின் மன்னரை பலகையின் நடுப்பகுதிக்கு வர கட்டாயப்படுத்தி 23.e4 நகர்த்தலுக்குப் பிறகு எதிராளிக்குத் தோல்வியை ஏற்படுத்தினார்.

1.d4 Nf6 2.Nf3 g6 3.Nc3 d5 4.Bf4 Bg7 5.e3 Bg4 6.Be2 c6 7.Ne5 Bxe2+ 8.Qxe2 Nbd7 9.0-0-0 0-0 10.h4 Qa5 11.h5 Nxe5 12.dxe5 Ne4 13.hxg6 Nxc3 14.Qh5 Nxa2+ 15.Kb1 fxg6 16.Qxh7+ Kf7 17.Bh6 Rg8 18.Rh4 g5 19.Bxg7 gxh4 20.Bf6+ Ke6 21.Qxe7+ Kf5 22.Qh7+ Ke6 23.e4 1–0 (கருப்பு தோற்கிறது)

மேற்கோள்கள்
-----------

1. ↑  "The Kenilworthian: Barry Attack Bibliography".
2. ↑  Aaron Summerscale (1999). *A Killer Chess Opening Repertoire*. Globe Pequot. பன்னாட்டுத் தரப்புத்தக எண்:978-1-85744-519-0. .
3. ↑  "GM Eric Prie on Barry Attack [D00], Trompowsky [A45]".
4. ↑  "Pavel Blatny vs. Martin Fette (1991)". *Chessgames.com*.
**அ. ரஹ்மான்கான்** (*A. Rahman Khan*, 1942-1943 – ஆகத்து 20, 2020) என்பவர் திராவிட முன்னேற்றக் கழக,தமிழக அரசியல்வாதி ஆவார். இவர் தமிழக அமைச்சரவையில் 1996 இல் தொழிலாளர் நலத்துறை அமைச்சராகவும், இருமுறை தமிழக சிறுசேமிப்பு திட்ட ஆலோசனை குழு துணைதலைவராகவும் பதவி வகித்துள்ளார்.

பிறப்பு
-------

ரஹ்மான்கான் அப்துல் ரசீது கான் என்பவருக்கு மகனாக அன்றைய மதுரை மாவட்டமும் தற்போதைய தேனி மாவட்டம் கம்பத்தில் பிறந்தார்.

கல்வி
-----

பள்ளிக்கல்வியை கம்பத்தில் உள்ள ஏல விவசாயிகள் ஐக்கிய உயர்நிலைப் பள்ளியிலும், பின்னர் மதுரை அமெரிக்கன் கல்லூரியில் இளங்கலை பட்டமும், சென்னை சட்டக்கல்லூரியில் சட்டம் பயின்று பட்டம் பெற்றார்.

குடும்பம்
---------

இவர் அண்ணன் பெயர் மஜித்கான், தம்பி பெயர் இப்ராஹிம் கான். மனைவி பெயர் நிலோபர் நிஷா. மகன்கள் பொறியாளர் ரியாஸ்கான், மருத்துவர் சுபேர்கான்.

சட்டக்கல்லூரியில்
-----------------

திமுகவை அண்ணா துவங்கிய பின்னர், மாணவரான ரகுமான்கான். சென்னை சட்டக் கல்லூரியில் துரைமுருகன், முரசொலி செல்வம் உள்ளிட்டோருடன் இணைந்து பல போராட்டங்களில் பங்கேற்றார். அதுவே பின்னர் அவரை அரசியலில் உயரத்துக்கு கொண்டு சென்றது.

இந்தி எதிர்ப்பு போராட்டத்தில்
-----------------------------

சட்டப்பேரவை முன்னாள் தலைவர் காளிமுத்து, கவிஞர் நா.காமராசன், முன்னாள் துணைவேந்தர் ராமசாமி ஆகியோருடன் இணைந்து இந்தி எதிர்ப்பு போராட்டத்தில் மிகத் தீவிரமாக ஈடுபட்டார் ரகுமான்கான்.அதன் ஒரு பகுதியாக நடந்த சட்டநகல் எரிப்பு போராட்டத்திலும் பங்கேற்று சிறை சென்றார். இதன்மூலம் கருணாநிதியின் மனதில் இடம்பிடித்தார்.

தி.மு.க.வில்
------------

நாவண்மை மிக்க இவர் தி.மு.கவின் கொள்கை பரப்பு செயலாளராகவும், தலைமை செய்தித் தொடர்பாளராகவும் இருந்தார்.
தி.மு.க. உயர்நிலை செயல்திட்டக்குழு உறுப்பினராகவும் பணியாற்றினார். மேடைப் பேச்சில் இலக்கியமும், உலக வரலாறும் அருவியாகக் கொட்டும். சட்டசபையில் அவரது வார்த்தை வீச்சில் வந்து விழும் புள்ளிவிவரங்கள் எதிர்கட்சியினரை தெறிக்கவிடும்.

சட்டமன்றத்தில்
--------------

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1977 | சேப்பாக்கம் | திமுக |  | 38.40 |
| 1980 | சேப்பாக்கம் | திமுக |  | 55.64 |
| 1984 | சேப்பாக்கம் | திமுக |  | 56.26 |
| 1989 | பூங்கா நகர் | திமுக |  | 49.25 |
| 1996 | இராமநாதபுரம் | திமுக |  | 51.22 ,,, |

மேற்கோள்கள்
-----------

1. 1 2  திமுக முன்னாள் அமைச்சர் ரகுமான்கான் மரணம்
2. ↑   தினமலர் 2020 08 01 பக்.10
3. ↑  எம்ஜிஆருக்கு சிம்மசொப்பனமாக இருந்த ரகுமான்கான்: திமுகவின் இடி முழக்கம் ஓய்ந்தது
4. ↑  தி.மு.க. முன்னாள் அமைச்சர் ரகுமான்கான் கொரோனா பாதிப்பால் மரணம் - மு.க.ஸ்டாலின் இரங்கல்
5. ↑  "1977 Tamil Nadu Election Results, Election Commission of India" (PDF). Archived from the original (PDF) on 2016-03-04. பார்க்கப்பட்ட நாள் 2015-04-10.
6. ↑  "1980 Tamil Nadu Election Results, Election Commission of India" (PDF). Archived from the original (PDF) on 2018-07-13. பார்க்கப்பட்ட நாள் 2015-04-10.
7. ↑  1989 Tamil Nadu Election Results, Election Commission of India
8. ↑  "1996 Tamil Nadu Election Results, Election Commission of India" (PDF). Archived from the original (PDF) on 2010-10-07. பார்க்கப்பட்ட நாள் 2015-04-10.
9. ↑  திமுக முன்னாள் அமைச்சர் ரகுமான்கான் மரணம்
10. ↑  Former Tamil Nadu minister A Rahman Khan dies of Covid-19
11. ↑  Former Tamil Nadu minister and DMK leader A Rahman Khan passes away
**நாகூர் தர்கா** (*Nagore Dargah*) (நாகூர் தர்கா அல்லது சையத் சாகுல் அமீது தர்கா அல்லது நாகூர் ஆண்டவர் தர்கா என்றும் அழைக்கப்படுகிறது) என்பது சூபி துறவி சாகுல் அமீதின்  (பொது ஊழி 1490-1579 ) கல்லறையின் மீது கட்டப்பட்ட தர்கா ஆகும். இது தென்னிந்திய மாநிலமான தமிழ்நாட்டின் கடலோர நகரமான நாகூரில் அமைந்துள்ளது. தர்காவின் வெளிப்புற கதவுகள் எப்போதும் திறந்திருக்கும். உள் கதவுகள் காலை 4:00 மணி முதல் 06:00 மணி வரையிலும், மாலை 6:00 மணி முதல் இரவு 10:00 மணி வரையிலும் திறந்திருக்கும். வெள்ளிக்கிழமைகளில், கதவுகள் கூடுதலாக 12:00 மணி முதல் 2:30 மணி வரை திறந்திருக்கும்.

சாகுல் அமீத் நாகூரில் பல அற்புதங்களைச் செய்ததாக நம்பப்படுகிறது. மேலும் 16 ஆம் நூற்றாண்டின் தஞ்சாவூரின் இந்து ஆட்சியாளரான மன்னர் அச்சுதப்ப நாயக்கரின் உடல் ரீதியான துன்பங்களைக் குணப்படுத்தினார். அவர் உள்ளூரில் நாகூர் ஆண்டவர் என்றும் அறியப்படுகிறார். அதாவது "நாகூர் ஆட்சியாளர்" மற்றும் காதிர் வாலி பாபா. நாகூர் தர்கா தற்போது உள்ள நிலையில், சாகுல் அமீதின் பக்தர்களால், இந்துக்களின் பெரும் பங்களிப்புடன் கட்டப்பட்டதாக நம்பப்படுகிறது. தஞ்சாவூரின் இந்து மராத்திய ஆட்சியாளர் பிரதாபசிம்மன் ( ஆட்சி 1739-1763) காலத்தில் தர்காவில் ஐந்து மினாரட்டுகள் கட்டப்பட்டன. தர்கா ஒரு பெரிய புனித யாத்திரை மையமாக உள்ளது. இது சூபி இஸ்லாம் மற்றும் இந்து சமயம் ஆகிய இரண்டிலிருந்தும் யாத்ரீகர்களை ஈர்க்கிறது. இது இரு மதங்களுக்கிடையில் அமைதியான சகவாழ்வையும் குறிக்கிறது.

இதனையும் காண்க
--------------

* அஜ்மீர் தர்கா
* ஏர்வாடி

மேற்கோள்கள்
-----------

1. ↑  Hunter, Sir William Wilson (1908). *Imperial gazetteer of India, Volume 19*. Oxford: Clarendon Press.
2. ↑  முனைவர் அஹ்மதுல்லாஹ் (2005). *ஆன்மீகம்*. பக். 786.
3. ↑  Landis, Dan; Albert, Rosita D. (2012). *Handbook of Ethnic Conflict: International Perspectives*. London: Springer Science+Business Media, LLC. பக். 150. பன்னாட்டுத் தரப்புத்தக எண்:978-1-4614-0447-7. .

வெளி இணைப்புகள்
---------------

விக்கிமீடியா பொதுவகத்தில்,  
 ***நாகூர் தர்கா***   
என்பதில் ஊடகங்கள் உள்ளன. 

* Nagore Dargah Shareef Official Website
* Nagore Dargah in Nagapattinam District website
* Nagore Awliya Baiths
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Eremopterix|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***எரெமோப்டெரிக்சு*** என்பது அலௌடிடே குடும்பத்தைச் சேர்ந்த **சிட்டுக்குருவி** சிற்றினம் ஆகும். இந்த வானம்பாடி குருவிகள் ஆப்பிரிக்காவிலிம் இந்தியத் துணைக் கண்டத்திலும் காணப்படுகின்றன.

வகைப்பாட்டியல்
--------------

### தற்போதுள்ள இனங்கள்

*எரேமோப்டெரிக்சு* பேரினத்தில் தற்பொழுது பின்வரும் சிற்றினங்கள் உள்ளன.

| படம் | விலங்கியல் பெயர் | பொதுப் பெயர் | பரவல் |
| --- | --- | --- | --- |
|  | *எரெமோப்டெரிக்சு ஆசுட்ராலிசு* | கருங்காது வானம்பாடி | தெற்கு போட்ஸ்வானா, நமீபியா, தென்னாப்பிரிக்கா |
|  | *எரெமோப்டெரிக்சு கோவா* | மடகாசுகர் வானம்பாடி | மடகாசுகர். |
|  | *எரெமோப்டெரிக்சு நிக்ரைசெப்சு* | கருந்தலை வானம்பாடி | மவுரித்தேனியா மத்திய கிழக்கு வழியாக வடமேற்கு இந்தியா வரை |
|  | *எரெமோப்டெரிக்சு லுகோடிசு* | கசுகொட்டை முதுகு வானம்பாடி | சகாரா பாலைவனத்தின் தெற்கே ஆப்பிரிக்கா |
|  | *எரெமோப்டெரிக்சு கிரிசெசு* | சாம்பல் தலை வானம்பாடி | தெற்காசியா |
|  | *எரெமோப்டெரிக்சு சிக்னேட்டசு* | கசுகொட்டை தலை வானம்பாடி | கிழக்கு மற்றும் வடகிழக்கு ஆப்பிரிக்கா |
|  | *எரெமோப்டெரிக்சு வெர்டிகலிஸ்* | சாம்பல் முதுகு வானம்பாடி | தெற்கு மற்றும் தெற்கு-மத்திய ஆப்பிரிக்கா |
|  | *எரெமோப்டெரிக்சு லூகோபாரெயா* | பிசர் வானம்பாடி | மத்திய கென்யா முதல் கிழக்கு சாம்பியா, மலாவி மற்றும் வடமேற்கு மொசாம்பிக் |
|

### முன்னாள் இனங்கள்

முன்னதாக, சில வகைப்பாட்டியலாளர்கள் பின்வரும் சிற்றினத்தினை (அல்லது துணையினம்) *எரேமோப்டெரிக்சு* பேரினத்தின் கீழ் வகைப்படுத்தியிருந்தனர்.:

* அரேபிய வானம்பாடி (*பைருகுலாடா எரிமோடைடிசு*)

மேற்கோள்கள்
-----------

1. ↑  "Alaudidae". *aviansystematics.org*. The Trust for Avian Systematics. பார்க்கப்பட்ட நாள் 2023-07-16.
2. ↑  Mlíkovský, Jirí (1998). "Generic name of southern snowfinches". *Forktail* **14**: 85. .
3. ↑  Gill, Frank; Donsker, David, eds. (2018). "Nicators, reedling, larks". *World Bird List Version 8.2*. International Ornithologists' Union. பார்க்கப்பட்ட நாள் 15 July 2018.